ബ്രിസ്ബേൻ ഇൻറർനാഷണൽ ടെന്നിസിൽ ബ്രിട്ടീഷ് താരം ആൻഡി മറേ പുറത്ത് . റഷ്യൻ താരം ഡാനിൽ മെദ്വദേവ് ആണ് മറേയെ വീഴ്ത്തിയത് . നേരിട്ടുള്ള സെറ്റുകൾക്കാണ് ജയം . സ്കോർ 7 - 5,6 - 2 . സെപ്റ്റംബറിന് ശേഷം മറേയുടെ ആദ്യ ടൂർണമെൻറാണിത് . പരിക്ക് കാരണം കഴിഞ്ഞ വർഷം ആറ് ടൂർണമെൻറിൽ മാത്രം കളിച്ച മറേ ലോക റാങ്കിംഗിൽ നിലവിൽ 240 - ാം സ്ഥാനത്താണ് . ആദ്യ റൌണ്ടിൽ മറേ നേരിട്ടുള്ള സെറ്റുകൾക്ക് ജയിംസ് ഡക്ൿവർത്തിനെ തോൽപിച്ചിരുന്നു . സ്കോർ 6 - 3,6 - 4 . ഇതേസമയം ടൂർണമെൻറിൽ നിന്ന് ലോക രണ്ടാം നമ്പർ താരം റാഫേൽ നദാൽ പിൻമാറി . ഇടത് തുടയ്ക്കേറ്റ പരുക്ക് ഭേദമാകാത്തതിനെ തുടർന്നാണ് താരത്തിൻറെ പിൻമാറ്റം . എന്നാൽ ഓസ്ട്രേലിയൻ ഓപ്പണിൽ കളിക്കാൻ കഴിയുമെന്നാണ് പ്രതീക്ഷയെന്ന് നദാൽ പറഞ്ഞു .